Amalá ai mǎ, mə nə hə anə ńkwê bidí yǎ ábǒg ésəb, anə́ ńtɔ̄bɔ bibúmá ábǒg ékwê wɔ̂n; təge tɔ ai asaŋ də́dā yā ádī, təge tɔ ai ḿbāŋ fííg ósú yā mādzə̄ŋ ! 2Ǹyə́bə a nə ǹdzáŋán á ńnam, təge ai sósōō mod m̀bɔ́g á zāŋ bod, bə́sə bâyaba nâ bə́ soe məkǐ, anə́ ényɔ́lɔ a yabaga mǎnyāŋ ai avɔ́d. 3Mɔ́ mábán mə́ nə akə́ŋ ású m̀bɔán bə́bə̂ bə́ mám. Ású yə̄ nâ á bɔ ḿbəŋ, ǹkúkúmá a bəde miǹyédán míé, ǹtsígi ǹtól á tsíg ńtōl ású ébɔdi zɛl, nyiá mod mvíe a kɔ́bɔ ású yə̄ nâ á dzála ndɔg akúmá dzīē. 4Ényɔ́ á nə̄ zingí ábə̄ bɔ́ a nə ńtəm élé biyoá, sósōō mod, abé a lodo ongóla biyoá. Ámōs bə̄nɔ́nī bóē bə́ ngákad, ńdɔ o ngásuan; étɔ̄á dzī, fəg e dzáŋ yǎ bɔ̄. 5Tə wavə́ é mod a nə́ wa babi nyə́bə wóe, tə wabi ndi ai nyɔ mvóé; é mīníngá mínā nyé mī bóó ênɔ̌ŋ, o kálaga édzí yákwí wa á biyé bí ányu. 6Amú mɔ́n a yén ésīá anə́ ákūd, ngɔn yalúman ai nyiá, m̀bɔ́m ó lúmuŋan ai ǹkiɛ́. Mod ósə a bələ́ mīńzízíŋ á ndâ bod dzié. 7Ḿfág wáma mə ma bəbə ábə Ǹtondôbə, mafídi Zambá wama a yi mə nyii, Zambá wáma a yi ma wóg.